
O nikafana’ ako to ilisin
    O satadamaanay a likakawa no Pangcah ko ilisin, taloma’ a maemin ko matayalay i cowaco:wa. Tolo a romi’ad ko likakawa^ no ilisin, i saka tosa^ a romi’ad ko kakalipahakan. Saka ratar to dafak i matengel ko radiw no Pangcah i sepika ato lekalen no tomok i hoso^ a micoracor ko finawlan a talakasa’opoan. Palosiden ni ama: kako to losid no Pangcah, salipahak sa kako a tayra i kasa’opoan. Ira:ay ho i, ma’araw to ko takaraway a pikacawan. Tahira i kasa’opoan, cilosid to a maemin ko fa’inayan, fafahian ato wawawawa, sasalongan sa a nengnengen.
    Itira i kasakeroan, maro’ ko tomok ato kalas no niyaro’ i terong no ’alomanay. Litapang i makakayat ko kamay a masakero^ mihamham to lafang no masakeroay, cimiki’ciway no sa’opo i salaloma’ no masakeroay. I taliyok no tomok i, o ciopihay, ano eac, o cifonosay, i kaikor no ciopihay no masakeroay i, o fafahian ato limecedan, i sapapotal i o caay kacilosaid a finawlan ato lafang. Ya sa’ayaway a mikapot to ilisin a lafang i, salipahak sa a padodo^ to ’awas no finawlan a masakero^.
    Kalahokan sato i, malacecay ko lahok i kasa’opoan. O kaen sato no Pangcah, olah sa ko lafang a komaen; ira ko siraw, ira ko toron, o foting, o tatokem, o lokot, o pahko^, ato masamaanay a dateng.
    Herek no lahok, mipado^do^ haca ko polong no niyaro’ay a masakero^, awa ko roray a nengnengen. O dadaya sato, o kapah ko terongay a masakro^, o limecedan sato i, i taliyok no kapah a masakero^, mato minengnengay to kero^ no kapah, matiya o mipatodongan no mato’asay to sakalaholol no kapah ato limecedan, orasaka tangasa sa i teroeng no lafii^ a masakero^.
    Herek ko lawla to toloay a romi’ad i, tala’alo^ to ko kapah a pakelang, mifoting to sapalahok to mato’asay, herek a pakalahok to mato’asay ato finawlan i, o todong sapaherk to polong no lekakawa konini a pinangan.
    Sowal sa ci ina no mako, ira ho ko selal hananay no Pangcah, o rayray no mato’asay to malosapasifan’ to kapah ato limecedan a palatamdaw. Hilam o hatiraay aca ko likakawa no mita o pangcah, caay ko dengan o radiw, o kero^ ato kaen a cecay. Maolah kako to lekakawa no niyaro’, nanay tahada’oc ko matiniay a fangcalay a serangawan.

我對豐年祭的認知
豐年祭是阿美族重要的祭典，離鄉的遊子都會放下工作參與盛會。頭目會催促到場集合。我們換上族服前往會場，男女老幼都穿著傳統服裝，漂亮極了。開場是迎賓舞，一人領唱其餘的人跟唱，配合著腳步圍成一圈又一圈，其樂融融。中午就在會場享用水煮豬肉、生鹹豬肉、三蘇菜、小辣椒搭配糯米飯傳統美食，年輕人最後還會去河邊抓魚給部落長者們吃。阿美族有年齡階級制度，傳統祭祀、活動形式，由耆老認可再交由年輕人執行。
